സ്കൈഫാളിന്റെ ആദ്യ പ്രദർശനം 2012 ഒക്ടോബർ 23ന് നടന്നു. ഒക്ടോബർ 26ന് ചിത്രം ഇംഗ്ലണ്ടിലും നവംബർ 9ന് അമേരിക്കയിലും സ്കൈഫാൾ പുറത്തിറങ്ങി. ഐമാക്സിൽ പ്രദർശിപ്പിക്കുന്ന ആദ്യ ബോണ്ട് ചിത്രം കൂടിയാണ് സ്കൈഫാൾ. ആദ്യ ജെയിംസ് ബോണ്ട് ചിത്രമായ ഡോ. നോ (1962) പുറത്തിറക്കിയതിന്റെ അമ്പതാം വാർഷികം കൂടിയായിരുന്നു 2012 ഒക്ടോബർ. ചിത്രം വിമർശർക്കിടയിലും ബോക്സ് ഓഫീസിലും നല്ല അഭിപ്രായമാണ് നേടിയത്.